മഹേന്ദ്ര ഗുഹ

പൊഖാറ സിറ്റിയിൽ നിന്നും 6 കി മീ അകലെ ബാറ്റുലെചൗറിൽ സെറ്റി നദിക്ക് അടുത്തായി സ്ഥിതിചെയ്യുന്ന ഏതാണ്ട് 275 മീറ്റർ നീളമുള്ള ചുണ്ണാമ്പു പാറകൾ കൊണ്ടുനിർമ്മിച്ച വലിയ ഗുഹയാണ് മഹേന്ദ്ര ഗുഹ. സ്റ്റാളാഗ്മറ്റുകളും സ്റ്റാലേക്റ്റൈറ്റുകളും അടങ്ങിയിരിക്കുന്ന നേപ്പാളിലെ ഈ ഗുഹ വളരെ അപൂർവ്വമായ കാഴ്ചയാണ്. എല്ലാ വർഷവും ആയിരക്കണക്കിന് സഞ്ചാരികളെ ഈ ഗുഹ ആകർഷിക്കുന്നു. ഗുഹക്കുള്ളിൽ ഹിന്ദു ദൈവമായ ശിവൻറെ പ്രതിമയും കാണാം.

തുടക്കത്തിൽ 16 മീറ്റർ വീതിൽ ആരംഭിക്കുന്ന ഗുഹയുടെ മദ്ധ്യഭാഗത്തെത്തുമ്പോൾ 3½ മീറ്റർ വീതിയിലും അവസാനം വീതി കുറഞ്ഞുവരുന്നു. ചുണ്ണാമ്പ് പാറകൾക്കിടയിലൂടെ മുകളിൽ നിന്നും വശങ്ങളിലൂടെയും നിരന്തരം വെള്ളത്തുള്ളികൾ ഇറ്റ് വീഴുന്ന ഈ ഗുഹയിൽ ഹിന്ദു ദൈവങ്ങളുടേതടക്കം ധാരാളം ചുമർചിത്രങ്ങളും കാണാം. ഗുഹക്കുള്ളിൽ ഒരു സിദ്ധി വിനായക ക്ഷേത്രവും ഉണ്ട്. നേപ്പാൾ രാജാവായിരുന്ന മഹേന്ദ്ര ബിർ ബിക്രം ഷാ ദേവിന്റെ പേരാണ് ഈ ഗുഹയ്ക്ക് നൽകിയിട്ടുള്ളത്.

അവലംബം

പുറം കണ്ണികൾ

വർഗ്ഗം:ഏഷ്യയിലെ ഗുഹകൾ
വർഗ്ഗം:ഗുഹകൾ
വർഗ്ഗം:ചുണ്ണാമ്പു ഗുഹകൾ
വർഗ്ഗം:നേപ്പാളിലെ ഗുഹകൾ